THANI ยังสดใส
THANI เริ่มปรับตัวขึ้นให้เห็นอย่างชัดเจนอีกครั้ง หลับจากเดือนมีนาคม 2558 ที่ราคาหุ้นเคยอยู่ที่ 5 บาท แต่หลังจากนั้นราคาหุ้นมีการอ่อนตัวลงมาเรื่อยๆ และหากราคาหุ้นปรับตัวขึ้นก็เป็นการปรับตัวขึ้นเพียง 1-2 วันเท่านั้น แต่ผลสุดท้ายราคาหุ้นก็ลงมาทำจุดต่ำสุดในช่วงเดือนสิงหาคม 2558 ที่ระดับ 2.30 บาท
24 ต.ค. 2558

นับเป็นสัปดาห์แล้วที่ราคาหุ้นของ บริษัท ราชธานีลิสซิ่ง จำกัด (มหาชน) หรือ THANI เริ่มปรับตัวขึ้นให้เห็นอย่างชัดเจนอีกครั้ง หลับจากเดือนมีนาคม 2558 ที่ราคาหุ้นเคยอยู่ที่ 5 บาท แต่หลังจากนั้นราคาหุ้นมีการอ่อนตัวลงมาเรื่อยๆ และหากราคาหุ้นปรับตัวขึ้นก็เป็นการปรับตัวขึ้นเพียง 1-2 วันเท่านั้น แต่ผลสุดท้ายราคาหุ้นก็ลงมาทำจุดต่ำสุดในช่วงเดือนสิงหาคม 2558 ที่ระดับ 2.30 บาท
ต่อมาราคาหุ้นก็ค่อยๆ ปรับตัวขึ้นอยู่ในกรอบที่ราคา 2.50-2.60 บาท แล้วก็เริ่มส่งสัญญาณในทางขาขึ้นให้เห็น ในที่สุดราคาหุ้นพยายามปรับตัวขึ้น แล้วเห็นได้ชัดเจนสุดก็สัปดาห์แล้วที่ราคาหุ้นปรับตัวขึ้นอย่างต่อเนื่องจนสามารถวิ่งผ่านเส้นค่าเฉลี่ยทุกเส้นไปได้ สามรถมายืนที่ระดับ 2.86 บาท
การที่ราคาหุ้นปรับตัวขึ้นไม่ใช่เรื่องแปลก อาจเป็นการตอบรับในส่วนของผลการดำเนินงานออกมาได้อย่างแข็งแกร่งอย่างต่อเนื่องแม้ว่าอัตราการเติบโตทางเศรษฐกิจชะลอตัวจากภาวะถดถอยของเศรษฐกิจโลกก็ตาม
โดยผลการดำเนินงานไตรมาส 3 สิ้นสุดวันที่ 30 กันยายน 2558 บริษัทมีรายได้รวมขยับขึ้นมาอยู่ที่ 694.95 ล้านบาท เมื่อเทียบกับช่วงเดียวกันของปีก่อน 692.70 ล้านบาท ส่งผลให้บริษัทมีกำไรขยับขึ้นมาอยู่ที่ 214.53 ล้านบาท หรือ 0.09 บาทต่อหุ้น เมื่อเทียบกับช่วงเดียวกันของปีก่อน 192.85 ล้านบาท หรือ 0.08 บาทต่อหุ้น เห็นได้ชัดว่า ผู้บริหารมีการจัดการได้เป็นอย่างดี
จึงส่งผลให้ผลการดำเนินงานงวดเก้าเดือน สิ้นสุดวันที่ 30 กันยายน 2558 บริษัทมีรายได้รวมขยับขึ้นมาอยู่ที่ 2,080.08 ล้านบาท เมื่อเทียบกับช่วงเดียวกันของปีก่อน 2,064.19 ล้านบาท ส่งผลให้บริษัทมีกำไรขยับขึ้นมาอยู่ที่ 579.24 ล้านบาท หรือ 0.24 บาทต่อหุ้น เมื่อเทียบกับช่วงเดียวกันของปีก่อน 560.83 ล้านบาท หรือ 0.23 บาทต่อหุ้น เป็นการสะท้อนว่าบริษัททำกำไรได้แข็งแกร่งจริงๆ
ในขณะที่นักวิเคราะห์ บล. เมย์แบงก์ กิมเอ็ง มองว่ากำไรสุทธิที่เพิ่มขึ้นและการตั้งสำรองที่ลดลงเพิ่มความมั่นใจให้ว่า จุดต่ำสุดของผลประกอบการน่าจะผ่านพ้นไปแล้ว ถ้าเศรษฐกิจปรับตัวดีขึ้นตามคาดในปีหน้า ผลการดำเนินงานของ THANI น่าจะดีกว่าปีนี้ และใช้โอกาสนี้ในการปรับราคาเหมาะสมไปเป็นปีหน้า แนะนำ “ซื้อ” โดยได้ราคาเป้าหมายใหม่ที่ 3.38 บาท
…
 
ผู้ถือหุ้นรายใหญ่
1.ธนาคาร ธนชาต จำกัด (มหาชน) 1,312,459,500 หุ้น 65.18%
2.นายสมพงษ์ ชลคดีดำรงกุล 96,000,000 หุ้น 4.77%
3.นายเจริญสุข กิจอิทธิ 74,714,432 หุ้น 3.71%
4.นายสมพงษ์ ชลคดีดำรงกุล โดย บลจ.แอสเซทพลัส จำกัด 43,159,500 หุ้น 2.14%
5.บริษัท ทุนภัทร จำกัด (มหาชน) 22,998,375 หุ้น 1.14%
 
รายชื่อกรรมการ
1.นายวิรัตน์ ชินประพินพร ประธานกรรมการ
2.นายวิรัตน์ ชินประพินพร ประธานกรรมการบริหาร
3.นายโกวิท รุ่งวัฒนโสภณ กรรมการผู้จัดการ
4.นายเจริญสุข กิจอิทธิ กรรมการ
5.นายประพันธ์ อนุพงษ์องอาจ กรรมการ